Diari Oficial de la Generalitat Valenciana


Sumari del DOGV 8298, del 18-05-2018 (2018/4824)

Extracte de la Resolució de 18 d'abril de 2018, de la convocatòria d'ajudes per a finançar projectes de recerca de caràcter internacional per a la consecució dels objectius de desenvolupament sostenible de l'Agenda 2030 de les Nacions Unides, en el marc dels projectes de recerca de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4824


Data del document
:   18-04-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 18 d'abril de 2018, de la convocatòria d'ajudes per a finançar projectes de recerca de caràcter internacional per a la consecució dels objectius de desenvolupament sostenible de l'Agenda 2030 de les Nacions Unides, en el marc dels projectes de recerca de la Universitat Miguel Hernández d'Elx. [2018/4824]  
BDNS (identif.): 398891.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran pertànyer a l'equip de recerca del projecte sol·licitat, sempre que complisquen els requisits que estableix en l'apartat 2.2 d'aquest article:  
a) Doctors.  
b) Personal investigador amb categoria de titulat superior.  
d) Personal contractat amb càrrec a convocatòries del Pla estatal d'investigació científica i tècnica i d'innovació 2017-2020.  
c) Personal tècnic de suport.  
Els components de l'equip de recerca hauran de tindre amb la Universitat Miguel Hernández d'Elx una vinculació que cobrisca almenys el període sol·licitat d'execució del projecte.  
Els investigadors principals hauran de ser doctors numeraris o no numeraris amb dedicació a temps complet. En cas d'investigadors principals no numeraris, la vinculació amb la Universitat Miguel Hernández d'Elx haurà de cobrir, almenys, el període de durada del projecte.  
  
La persona sol·licitant i la resta de membres de l'equip de recerca no es podran beneficiar de més d'un projecte d'aquesta mateixa convocatòria.  
  
Segon. Objecte  
L'objecte de la present convocatòria és concedir ajudes econòmiques, de caràcter complementari, per a finançar projectes d¿investigació de la UMH lligats a la Cooperació Internacional per al Desenvolupament, en el marc dels objectius de desenvolupament sostenible.  
  
Tercer. Bases reguladores  
Accessibles en:   
http://registro.umh.es/files/2018/04/RE\_2018\_001\_5545.pdf  
  
Quart. Quantia  
La quantia total de l'ajuda es de 29.500 sent l'import màxim de 15.000 € per projecte seleccionat.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Si existiren romanents, aquests es prorratejaran a parts iguals entre els projectes seleccionats.  
  
Elx, 18 d'abril de 2018.- El rector: Jesús Tadeo Pastor Ciurana.